钦定古今图书集成/明伦汇编/官常典/第099卷 > 赵简王高燧
## 钦定古今图书集成/明伦汇编/官常典/第099卷 > 赵简王高燧

按《明外史》本传：“赵简王高燧，成祖第三子。母文皇后，
永乐二年封。洪熙元年，就藩彰德，自负有靖难功，密
与汉王高煦谋夺嫡，时时谮太子。于是太子宫寮多
得罪，有系狱死者。永乐二年，居守北京，恣行不法。七
年，帝闻之大怒，诛其长史顾晟，褫高燧冠服，以太子
力解得免。择国子司业赵亨道、董子庄为长史辅导”
之，高燧稍改行。二十一年五月，帝不豫。护卫指挥孟
贤等结钦天监官王射成及内侍养子，造伪诏，俟晏
驾，诏从中下。立赵王总旗王瑜。有姻家高以正者，为
贤等画谋。谋定，告瑜。瑜上变。帝曰：“岂应有此？”立捕贤，
得所造。诏诛贤、射成，以正及内侍诸养子，升瑜辽海
卫千户。高燧大惧，复稍稍敛戢。仁宗即位。加汉、赵二王岁禄二万石。通前三万石。封王。长子瞻为赵世
子。次瞻塙，为安阳王。宣宗初即位，赐田园八十顷。高
煦反，为帝擒归。班师至单桥，陈山迎驾，遂言曰：“赵王
与高煦共谋逆久矣。今宜借此兵威，移指彰德，擒赵
王。否则赵王反侧不自安，异日复劳圣虑。”帝以问杨
士奇，士奇争不可。山又诣尚书蹇义、夏原吉邀二人
其请。帝曰：“先帝友爱二弟甚。汉王自绝于天，朕不敢
赦。赵王反形未著，朕终不忍负先帝也。”高煦至京，亦
言尝遣骆指挥、阮内使与赵通谋。帝以其词及《群臣
章》，遣广平侯持示高燧。高燧大惧，乃请还常山中护
卫及群牧所仪卫司官军校。帝命收其所还护卫而
与之仪卫司。宣德六年薨。世子瞻。先卒。弟惠王瞻
塙嗣，景泰五年薨。子“悼王”《祈镃》嗣，天顺四年薨。子“靖
王”见灂嗣。